
     REPUBLIKA HRVATSKA
     TRGOVAČKI SUD U OSIJEKU
								

Z A K L J U Č A K


Trgovački sud u Osijeku, po sucu mr. sc. Tihomiru Kovačeviću, kao stečajnom sucu, u stečajnom postupku nad stečajnim dužnikom IST d.o.o. stolarija, interijeri i građevinarstvo u stečaju, Piškorevci, Zagrebačka bb, MBS 030072541, OIB 20840683490, dana 8. ožujka 2018. 


             z a k l j u č i o    j e


I. Određuje se dvadesetpeta prodaja nekretnina u stečajnom postupku u vlasništvu stečajnog dužnika IST d.o.o. stolarija, interijeri i građevinarstvo u stečaju, Piškorevci, Zagrebačka bb, MBS 030072541, OIB 20840683490, i to:

· nekretnine upisane u zk.ul.br. 668 k.o. Piškorevci na kč.br. 1493/1 prizemna poslovna građevina-automehaničarski servis i stolarski pogon u Piškorevcima, prizemna poslovna građevina s potkrovljem, trgovina, ugostiteljstvo, servis, uredi i salon u Piškorevicma i ekonomsko dvorište sa 4093 m2 kako slijedi:
1. ETAŽA 249/10000-POSLOVNI PROSTOR A2 u prizemlju koji se sastoji od ureda površine 32,40 m2 po početnoj cijeni od 11.632,18 kn 

2. ETAŽA 339/10000-POSLOVNI PROSTOR A3 u prizemlju koji se sastoji od ureda površine 44,03 m2 
po početnoj cijeni od 14.577,05 kn 

3. ETAŽA 485/10000-POSLOVNI PROSTOR A4 u potkrovlju koji se sastoji od predsoblja sa 9,36 m2, ureda sa 27,14 m2, ureda sa 26,50 m2 ukupnoj površini 63,00 m2
po početnoj cijeni od 22.153,76 kn 

4. ETAŽA 759/10000-POSLOVNI PROSTOR C2 koji se sastoji od ureda površine 26,22 m2, ured u potkrovlju sa 72,45 m2, ukupne površine 98,67 m2 
	po početnoj cijeni od 29.484,61 kn 

5. ETAŽA 485/10000-POSLOVNI PROSTOR C3 u potkrovlju koji se sastoji od predsoblja sa 9,36 m2, ureda sa 27,14 m2, ureda sa 26,50 m2 ukupne površine 63,00 m2 
	po početnoj cijeni od 22.153,76 kn 

II. Navedena imovina prodavat će se usmenom javnom dražbom, a ročište za prodaju održat će se 

dana 27. ožujka 2018. godine u 10,00 sati
u prostorijama Trgovačkog suda u Osijeku,
Zagrebačka broj 2, soba broj 39/II.

III. Kao kupci na javnoj dražbi mogu sudjelovati samo osobe koje su najkasnije do 23.03.2018. godine uplatile jamčevinu u iznosu od 10% utvrđene vrijednosti imovine, na žiro račun Trgovačkog suda u Osijeku, broj HR3123900011300000200 otvoren kod Hrvatske poštanske banke d.d. s uplatnim pozivom na broj HR05 272-663-13 i dokaz o tome predoče stečajnom sucu prije početka dražbe.

IV. Sudionicima dražbe, koji ne uspiju u javnoj dražbi, jamčevina će se vratiti odmah nakon zaključenja javne dražbe.

V. Ponuditelj, čija ponuda bude prihvaćena, dužan je u roku od 30 dana od dana pravomoćnosti rješenja o dosudi, uplatiti razliku između jamčevine i postignute kupoprodajne cijene na račun sudskog depozita iz točke III. Izreke ovog zaključka.

VI. Nekretnina će se dosuditi i kupcima koji su ponudili nižu cijenu (ali ne i nižu od početne na ovom ročištu za prodaju) ako kupci koji su ponudili veću cijenu ne polože kupovninu u određenom im roku.

VII. Pristojbe te sve ostale troškove u svezi s prodajom i prijenosom vlasništva dužan je platiti kupac.

VIII.  Prodaja se odvija po načelu „viđeno-kupljeno“, te su isključeni svi   naknadni prigovori.

IX. Imovina iz točke I. opterećena je založnim pravima koja će se brisati nakon pravomoćnosti rješenja o dosudi.

X. Dodatne obavijesti o imovini mogu se dobiti od stečajnog upravitelja na broj telefona 098/339-737 svakim radnim danom od 9,00-14,00 h.
Više podataka o prodaji imovine stečajnog dužnika može se naći i na www.sudacka-mreza.hr/stecaj ili www.vts.hr u rubrici „web stečaj“.

XI. Nalaže se stečajnom upravitelju da odmah objavi oglas navedenog sadržaja u dnevnom tisku.


Obrazloženje


	Sukladno odluci skupštine vjerovnika od 5.09.2013. i prijedloga stečajnog upravitelja od 8.03.2018., sud je odlučio kao u izreci zaključka, te je smanjio početnu cijenu za cca 10 % u odnosu na cijene s prethodne prodaje, a sve u vezi s čl. 97. i 99. OZ-a i čl. 164. Stečajnog zakona (NN 44/96, 29/99, 129/00, 123/03, 82/06, 116/10, 25/12 i 133/12), a u vezi s čl. 441. Stečajnog zakona (NN 71/15).

U Osijeku 8. ožujka 2018. 

Zapisničar:							STEČAJNI SUDAC:
Elizabeta Đeke	                                                      mr. sc. Tihomir Kovačević

